Document ID: 31994D0376

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαΐου 1994 για την τροποποίηση της απόφασης 85/377/ΕΟΚ για τη θέσπιση κοινοτικής τυπολογίας των γεωργικών εκμεταλλεύσεων (94/376/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 για τη δημιουργία δικτύου γεωργικής λογιστικής πληροφόρησης σχετικά με τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 4 παράγραφος 4 και το άρθρο 11,
Εκτιμώντας:
ότι η κοινοτική τυπολογία των γεωργικών εκμεταλλεύσεων που θεσπίστηκε με την απόφαση 85/377/ΕΟΚ της Επιτροπής (3), και ιδίως τα τυπικά ακαθάριστα κέρδη, αποτελούν τη βάση για την ταξινόμηση των γεωργικών εκμεταλλεύσεων ανά οικονομικό μέγεθος και τεχνικοοικονομικό προσανατολισμό (ΤΟΠ), τόσο στις έρευνες για τη διάρθρωση των γεωργικών εκμεταλλεύσεων όσο και στο πλαίσιο του δικτύου γεωργικής λογιστικής πληροφόρησης (ΔΙΓΕΛΠ)- ότι η κοινοτική τυπολογία αποτελεί, επίσης, τη βάση υπολογισμού των μονάδων ευρωπαϊκής διάστασης (ΜΕΔ) και των κατώτατων ορίων για τον προσδιορισμό του πεδίου παρακολούθησης και τον καθορισμό του σχεδίου επιλογής των λογιστικών εκμεταλλεύσεων που εγκρίθηκε ή πρόκειται να εγκριθεί στο πλαίσιο του ΔΙΓΕΛΠ-
ότι τα αποτελέσματα των ερευνών για τη διάρθρωση των γεωργικών εκμεταλλεύσεων, ταξινομημένα ανά ΜΕΔ και ΤΟΠ, αποτελούν τη βάση πληροφόρησης για τη χάραξη της πολιτικής των γεωργικών διαρθρώσεων στο πλαίσιο της κοινής γεωργικής πολιτικής, καθώς και για τον καθορισμό του πεδίου παρακολούθησης του ΔΙΓΕΛΠ, που χρησιμεύει ως βάση επιλογής και στάθμισης του δείγματος των γεωργικών εκμεταλλεύσεων του ΔΕΓΕΛΠ, και ότι θα πρέπει να εξασφαλιστεί η αντιπροσωπευτικότητα της επιλογής των λογιστικών εκμεταλλεύσεων γι' αυτό το πεδίο παρακολούθησης, ανάλογα με τους στόχους καθεμιάς από τις προβλεπόμενες αναλύσεις-
ότι ο κανονισμός (ΕΟΚ) αριθ. 517/88 του Συμβουλίου (4), όπως τροποποιήθηκε τελευταία από την απόφαση 93/156/ΕΟΚ της Επιτροπής (5), προβλέπει τη διεξαγωγή μιας σειράς ερευνών για τη διάρθρωση των γεωργικών εκμεταλλεύσεων κατά την περίοδο 1988-1997 και καθορίζει τον κατάλογο των προς έρευνα χαρακτηριστικών-
ότι το άρθρο 11 της απόφασης 85/377/ΕΟΚ προβλέπει ότι η Επιτροπή εξετάζει, με τη συμμετοχή των κρατών μελών, τουλάχιστον ανά 10ετία, την εμπειρία που αποκομίστηκε κατά την εφαρμογή της απόφασης αυτής και τις ενδεχόμενες νέες κοινοτικές ανάγκες σχετικά με τον τομέα αυτό και ότι, μετά την εξέταση αυτή, μπορούν -εάν είναι αναγκαίο- να τροποποιηθούν οι διατάξεις της απόφασης αυτής-
ότι τροποποιήθηκαν τόσο η διάρθρωση όσο και το περιεχόμενο του καταλόγου των προς έρευνα χαρακτηριστικών για την περίοδο 1988-1997, σε σχέση με τον κατάλογο των χαρακτηριστικών που συλλέχθηκαν στο πλαίσιο προηγούμενων ερευνών- ότι η κοινοτική τυπολογία των γεωργικών εκμεταλλεύσεων εξαρτάται από τα στοιχεία αυτά και ότι είναι, συνεπώς, αναγκαίο να προσαρμοστεί η απόφαση 85/377/ΕΟΚ στους καταλόγους των προς έρευνα χαρκτηριστικών που καθορίστηκαν από τον κανονισμό (ΕΟΚ) αριθ. 571/88-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κοινοτικής Επιτροπής του Δικτύου Γεωργικής Λογιστικής Πληροφόρησης, καθώς και με τη γνώμη της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα ΙΙ και ΙΙΙ της απόφασης 85/377/ΕΟΚ τροποποιούνται σύμφωνα με τα παραρτήματα Ι και ΙΙ της παρούσας απόφασης.
Άρθρο 2
Η παρούσα απόφαση εφαρμόζεται από το 1988.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 30 Μαΐου 1994.

Labels: 12
6